Ardono

**Ardono** aŭ **Ardabastus** estis la lasta reĝo de la visigotoj de 714 aŭ 716 ĝis 720 aŭ 721, sur la nordokcidenta parto de la Iberia Duoninsulo kaj Gotio.

## Origino
La deveno de Ardono estas nekonata.

## Biografio
Malmultaj biografiaj informoj haveblas pri li, kaj historiistoj malkonsentas pri la jaro de lia naskiĝo, la jaro kiam li supreniris al la trono, la efektiva aŭtoritato kiun li ekzercis ene de rapide disfalanta ŝtato, aŭ eĉ la dato de lia morto.

Reĝo Ardono estas menciita nur en la Laterculus regum Visigothorum, kiu specifas, ke Ardono regis dum sep jaroj, ĉar li ne estas menciita nek en la Kroniko de la Visigotaj Reĝoj, kiu finiĝas kun Roderiko en 713, nek en la [Chronicon Albeldense](https://la.wikisource.org/wiki/Chronicon_Albeldense_(Dulcidius_Salmanticensis)), kiu finiĝas kun Roderiko.

eta|maldekstre|300ra|Mapo de la Regno de la Frankoj Okcidentaj (blue), kaj la Gotio (flave).

[eta|dekstre|300ra|Mapo montranta la gotikaj regnoj de [Dakio, Sarmatio kaj la sudokcidenta regiono de Gaŭlio, kiu dum jarcentoj nomiĝis Gotio.]]

[eta|dekstre|300ra|[Tarik ibn Zijad, berbera generalo kiu konkeris Hispanion el la visigotoj.]]

La hispana historiisto Rafael Altamira y Crevea (1866-1951) ankaŭ konsideras Roderikon la lasta reĝo de la visigotoj.

Inter la fino de 713 kaj 714, kiam lia antaŭulo Agilo la 2-a akceptis la proponon de la guberniestro de Nordafriko, la jemena emiro Musa ibn Nusayr (640-716), por iĝi vasalo de la omajada kalifo, kaj, perfidante siajn subtenantojn, li rezignis al la trono, kvankam ankoraŭ li uzis la reĝan titolon, li translokiĝis kun siaj infanoj Sara, Madrugal kaj Oppas al Sevilo, kie li mortis, dum lia onklo Oppas fariĝis metropolito de Toledo. Agilo, citita kiel Almounz, laŭ la Historio pri la Konkero de Hispanio fare de la Islamanoj (1857), posedis ĉirkaŭ mil vilaĝojn en okcidenta Andaluzio.

Lia frato Artavasdo ekloĝis en Kordovo, kie li alprenis la titolon de grafo, kiun li transdonis al sia posteulo, Abu Said. Li ankaŭ posedis ĉirkaŭ mil vilaĝojn en centra Andaluzio.

Lia alia frato, Olmundo (Roumlouh), posedis ĉirkaŭ mil vilaĝojn en orienta Andaluzio.

La visigotoj en la provincoj de la regno, kiujn ankoraŭ ne estis konkerintaj la trupojn de la maŭra gvidanto :en:Tariq ibn ZiyadTariq ibn Ziyad (669-720) — nome Septimanio, Galegio, plejparto de Tahagona Hispanio, kaj la norda parto de Kartaĥena Hispanio — tiam elektis Ardon kiel reĝon de la visigotoj.

La omajadaj konkerintoj de la Iberia Duoninsulo fakte enkorpigis pli ol du trionojn de la teritorio de la visigotaj teritorioj, nome la iamajn romiajn provincojn Betikan Hispanion kaj Luzitanio, preskaŭ la tutan Kartagon, kaj la tutan sudan parton de Taragona Hispanio (Musa kaj Tariq okupis Zaragozon, Huesko, kaj la Valon de Ebro).

Ardono provizore sukcesis haltigi ilin, sed li ne povis haltigi la islaman konkeron, kiu en relative mallonga tempo kondukis ilin al Pireneoj kaj aliaj regionoj.

La islamaj trupoj, subtenataj de kelkaj judoj kaj kristanoj kiuj konvertiĝis al Islamo, okupis Taragonon kaj multajn aliajn strategiajn areojn el norda Hispanio inter 715 kaj 716, tiel enŝoviĝante en la restantan teritorion de la visigota regno, kiu jam ne kapablis kunordigi komunan fronton.

Tiel, en 717, la garnizonoj kiuj retiriĝis al Barcelono estis venkitaj de islamaj trupoj antaŭ la urbaj pordegoj. Poste, kaj Ĝirono kaj Empúries, kie la hebreoj estis multaj, kapitulacis antaŭ la maŭroj kaj iliaj aliancanoj, devigante la kristanojn forlasi la urbojn.

En la sama jaro, la tuta gota nobelaro estis devigita retiriĝi, transirante Pireneojn en Septimanion. Ili establis la ĉefurbon de tio, kio restis de la regno, en Narbono, kie ili reorganiziĝis por provi la rekonkeron de la Iberia Duoninsulo.

Laŭ La dinamika politiko, la ŭalio de al-Andalus, al-Thaqafi, konkeris grandan parton de Septimanio, inkluzive de Nimo kaj Karkasuno, inter 717 kaj 719.

Poste, en 720, la islamanoj sub la nova ŭalio  de al-Andalus, al-Kaŭlani, sieĝis Narbonon, kiu estis okupita de la maŭroj en la sama jaro, kaj la urbo fariĝis la bazo por postaj militaj operacioj.

Inter 720 kaj 721, la resto de Septimanio ankaŭ estis tute submetita de la maŭroj kaj unuigita kun al-Andalus, kaj la ŭalio  al-Kaŭlani eniris la frankan teritorion, kie li perdis sian vivon dum la sieĝo de Tuluzo.

La preciza dato de la morto de Ardono estas nekonata, sed ŝajnas ke li mortis dum la sieĝo de Narbono dum batalo engaĝigita ĉe la pordegoj de la urbo.

## Deveno
Neniuj posteuloj de Ardono estas konataj.

## Referencoj 
Kategorio:Naskiĝintoj en 701
Kategorio:Mortintoj en 721
Kategorio:Naskiĝintoj en la 8-a jarcento
Kategorio:Mortintoj en la 8-a jarcento
Kategorio:Naskiĝintoj en Hispanio
Kategorio:Mortintoj en Francio
Kategorio:Visigotoj